A sunat la 112 și a anunțat că are coronavirus ca să vadă cum e să te plimbi cu izoleta
Un bărbat în vârstă de 60 de ani, din localitatea Crainimăt, județul Bistrița-Năsăud, a fost amendat cu 5000 de lei, după ce a sunat la 112 și a anunțat că are coronavirus pentru a vedea cum e să te plimbi cu izoleta.
Totul s-a întâmplat, ieri după-amiază, în satul Crainimăt din comuna Șieu-Măgheruș din județul Bistrița-Năsăud. Bărbatul în vârstă de 60 de ani a sunat la 112 și a anunțat o altă identitate, iar apoi a explicat că a venit din Italia și are simptome specifice infectării cu coronavirus.

Autoritățile au intrat în alertă, iar la fața locului s-a deplasat un echipaj medical pregătit să îl preia pe bărbatul posibil infectat cu coronavirus.

În momentul în care au ajuns la locul intervenției, medicii au descoperit că totul a fost o farsă.
„Pe 15 martie, în jurul orei 16.30, a fost înregistrat un apel 112 în care un bărbat, cu vârsta de 60 de ani din Crainimăt, afirmă că e întors din nordul Italiei și prezintă simptome precum febră, tuse și deficit respiratoriu. Un echipaj B2 din substația Beclean a fost alocat pentru a interveni cu măsuri de protecție adecvate (echipament complet de protecție biologică).
La fața locului, s-a constatat faptul că în apelul 112 a fost furnizată o identitate falsă, că persoana în cauza a declarat aspecte neconforme cu realitatea. Drept urmare, echipajul a sesizat dispeceratul, cazul fiind deferit Poliției. Agenții de Poliție s-au deplasat la fața locului și au sancționat persoana cu o amendă de 5000 de lei”, se arată într-o informare emisă de Prefectura Bistrița-Năsăud.
[(('Știre Reală',), 561), (('Controlul Populației',), 33), (('Remedii Miraculoase',), 41), (('Înșelăciune',), 43), (('Noua Ordine Mondială',), 26), (('Supremația Românească',), 9), (('Satiră',), 310), (('Înșelăciune', 'Big Pharma'), 176), (('Reticență la Vaccinare',), 139), (('Armă Biologică',), 256), (('Remedii Miraculoase', 'Religie'), 47), (('Plandemic',), 241), (('5G',), 67)]